Document ID: /roh_data/filtered/fineweb-2-filterrobots_roh.jsonl.gz/2285

Pestgar è ina passiun – giudair la quietezza, la ramur da l’aua or en la natira e sa chapescha la sfida da tschiffar in pesch. Ils blers pestgaders stattan quiets e spetgan, fin ch'il pesch morda en la preda, e lura datti era quels che sventuleschan cun la lantscha enturn il chau – ils pestgaders che pestgan cun la mustga.
Ils 9 da zercladur organisescha la societad da pestgaders da l’Engiadin’Ota il emprim campiunadi da far mustgas a La Punt – Chamues-ch.
Liar mustgas sin temp
La finamira dal campiunadi è da far 4 mustgas entaifer 2 uras. Il pestgader che ha fatg cun premura las pli bellas, perfetgas e realisticas quel gudogna l’emprim campiunadi Grischun.
Reunir ils pestgaders da mustga, barattar ideas ed experientschas e giudair in per bellas uras da cumpagnia – quai è la finamira da l’emprim campiunadi da far mustgas da pestgar in Engiadina.
RR actualitad 11.00